CELEX: 32010D0681
Language: el
Date: 2010-11-09 00:00:00
Title: 2010/681/ΕΕ: Απόφαση της Επιτροπής, της 9ης Νοεμβρίου 2010 , για το ερωτηματολόγιο εκπόνησης εκθέσεων των κρατών μελών σχετικά με την εφαρμογή, κατά την περίοδο 2011-2013, της οδηγίας 1999/13/ΕΚ του Συμβουλίου για τον περιορισμό των εκπομπών πτητικών οργανικών ενώσεων που οφείλονται στη χρήση οργανικών διαλυτών σε ορισμένες δραστηριότητες και εγκαταστάσεις [κοινοποιηθείσα υπό τον αριθμό Ε(2010) 7591]

10.11.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 292/65
            
         ΑΠΌΦΑΣΗ ΤΗΣ ΕΠΙΤΡΟΠΉΣ
   της 9ης Νοεμβρίου 2010
   για το ερωτηματολόγιο εκπόνησης εκθέσεων των κρατών μελών σχετικά με την εφαρμογή, κατά την περίοδο 2011-2013, της οδηγίας 1999/13/ΕΚ του Συμβουλίου για τον περιορισμό των εκπομπών πτητικών οργανικών ενώσεων που οφείλονται στη χρήση οργανικών διαλυτών σε ορισμένες δραστηριότητες και εγκαταστάσεις
   [κοινοποιηθείσα υπό τον αριθμό Ε(2010) 7591]
   (2010/681/ΕΕ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη:
   τη συνθήκη για τη λειτουργία της Ευρωπαϊκής Ένωσης,
   την οδηγία 1999/13/ΕΚ του Συμβουλίου, της 11ης Μαρτίου 1999 (1), για τον περιορισμό των εκπομπών πτητικών οργανικών ενώσεων που οφείλονται στη χρήση οργανικών διαλυτών σε ορισμένες δραστηριότητες και εγκαταστάσεις, και ιδίως το άρθρο 11 παράγραφος 1,
   την οδηγία 91/692/ΕΟΚ του Συμβουλίου, της 23ης Δεκεμβρίου 1991, για την τυποποίηση και τον εξορθολογισμό των εκθέσεων που αφορούν την εφαρμογή ορισμένων οδηγιών για το περιβάλλον (2),
   Εκτιμώντας τα ακόλουθα:
   
               (1)
            
            
               Σύμφωνα με το άρθρο 11 παράγραφος 1 της οδηγίας 1999/13/ΕΚ τα κράτη μέλη οφείλουν να εκπονούν εκθέσεις σχετικά με την εφαρμογή της οδηγίας βάσει ερωτηματολογίου ή σχεδιαγράμματος που καταρτίζει η Επιτροπή σύμφωνα με τη διαδικασία του άρθρου 6 της οδηγίας 91/692/ΕΟΚ.
            
         
               (2)
            
            
               Τα κράτη μέλη έχουν εκπονήσει εκθέσεις σχετικά με την εφαρμογή της υπόψη οδηγίας για την περίοδο από την 1η Ιανουαρίου 2003 έως τις 31 Δεκεμβρίου 2004 σύμφωνα με την απόφαση 2002/529/ΕΚ της Επιτροπής, της 27ης Ιουνίου 2002, περί ερωτηματολογίου σχετικά με τις εκθέσεις των κρατών μελών που αφορούν την εφαρμογή της οδηγίας 1999/13/ΕΚ για τον περιορισμό των εκπομπών πτητικών οργανικών ενώσεων που οφείλονται στη χρήση οργανικών διαλυτών σε ορισμένες δραστηριότητες και εγκαταστάσεις (3).
            
         
               (3)
            
            
               Τα κράτη μέλη έχουν εκπονήσει εκθέσεις σχετικά με την εφαρμογή της υπόψη οδηγίας για την περίοδο από την 1η Ιανουαρίου 2005 έως τις 31 Δεκεμβρίου 2007 σύμφωνα με την απόφαση 2006/534/ΕΚ της Επιτροπής, της 20ής Ιουλίου 2006, σχετικά με ερωτηματολόγιο για τις εκθέσεις των κρατών μελών όσον αφορά την εφαρμογή της οδηγίας 1999/13/ΕΚ κατά την περίοδο 2005-2007 (4).
            
         
               (4)
            
            
               Τα κράτη μέλη οφείλουν να εκπονούν εκθέσεις σχετικά με την εφαρμογή της εν λόγω οδηγίας για την περίοδο από την 1η Ιανουαρίου 2008 έως τις 31 Δεκεμβρίου 2010 σύμφωνα με την απόφαση 2007/531/ΕΚ της Επιτροπής, της 26ης Ιουλίου 2007, για το ερωτηματολόγιο εκπόνησης εκθέσεων των κρατών μελών σχετικά με την εφαρμογή, κατά την περίοδο 2008-2010, της οδηγίας 1999/13/ΕΚ του Συμβουλίου για τον περιορισμό των εκπομπών πτητικών οργανικών ενώσεων που οφείλονται στη χρήση οργανικών διαλυτών σε ορισμένες δραστηριότητες και εγκαταστάσεις (5) το αργότερο έως τις 30 Σεπτεμβρίου 2011.
            
         
               (5)
            
            
               Η τέταρτη έκθεση πρέπει να καλύπτει την περίοδο από την 1η Ιανουαρίου 2011 έως τις 31 Δεκεμβρίου 2013.
            
         
               (6)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής του άρθρου 6 της οδηγίας 91/692/ΕΟΚ,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Τα κράτη μέλη χρησιμοποιούν το ερωτηματολόγιο του παραρτήματος της παρούσας απόφασης για να εκπονήσουν την έκθεση της περιόδου από την 1η Ιανουαρίου 2011 έως τις 31 Δεκεμβρίου 2013, η οποία υποβάλλεται στην Επιτροπή σύμφωνα με το άρθρο 11 παράγραφος 1 της οδηγίας 1999/13/ΕΚ.
   Άρθρο 2
   Η παρούσα απόφαση απευθύνεται στα κράτη μέλη.
   
      Βρυξέλλες, 9 Νοεμβρίου 2010.
      
         
            Για την Επιτροπή
         
         Janez POTOČNIK
         
            Μέλος της Επιτροπής
         
      
   
   
      (1)  ΕΕ L 85 της 29.3.1999, σ. 1.
   
      (2)  ΕΕ L 377 της 31.12.1991, σ. 48.
   
      (3)  ΕΕ L 172 της 2.7.2002, σ. 57.
   
      (4)  ΕΕ L 213 της 3.8.2006, σ. 4.
   
      (5)  ΕΕ L 195 της 27.7.2007, σ. 47.
   
      ΠΑΡΑΡΤΗΜΑ
      
         Ερωτηματολόγιο σχετικά με την εφαρμογή, κατά την περίοδο 2011-2013, της οδηγίας 1999/13/ΕΚ για τον περιορισμό των εκπομπών πτητικών οργανικών ενώσεων που οφείλονται στη χρήση οργανικών διαλυτών σε ορισμένες δραστηριότητες και εγκαταστάσεις
      
      1.   Γενική περιγραφή
      
      Παρακαλείσθε να αναφέρετε τις σχετικές αλλαγές που επήλθαν στην εθνική σας νομοθεσία κατά την περίοδο αναφοράς όσον αφορά την εφαρμογή της οδηγίας 1999/13/ΕΚ.
      2.   Κάλυψη των εγκαταστάσεων
      
      
                  2.1.
               
               
                  Για καθεμιά από τις 20 δραστηριότητες του παραρτήματος II.A.1 και τις δραστηριότητες του παραρτήματος II.A.2 παρακαλείσθε να αναφέρετε πόσες εγκαταστάσεις καλυπτόμενες από την οδηγία 1999/13/ΕΚ εμπίπτουν στις κάτωθι κατηγορίες στις 31 Δεκεμβρίου 2013:
                  
                              —
                           
                           
                              συνολικός αριθμός εγκαταστάσεων,
                           
                        
                              —
                           
                           
                              συνολικός αριθμός εγκαταστάσεων οι οποίες καλύπτονται επίσης από την οδηγία 2008/1/ΕΚ του Ευρωπαϊκού Κοινοβουλίου και του Συμβουλίου (οδηγία σχετικά με την ολοκληρωμένη πρόληψη και έλεγχο της ρύπανσης/IPPC),
                           
                        
                              —
                           
                           
                              συνολικός αριθμός εγκαταστάσεων οι οποίες έχουν καταχωρισθεί/αδειοδοτηθεί σύμφωνα με την οδηγία 1999/13/ΕΚ,
                           
                        
                              —
                           
                           
                              συνολικός αριθμός εγκαταστάσεων οι οποίες έχουν καταχωρισθεί/αδειοδοτηθεί με χρήση του προγράμματος περιορισμού,
                           
                        
                              —
                           
                           
                              συνολικός αριθμός εγκαταστάσεων για τις οποίες έχει εγκριθεί παρέκκλιση σύμφωνα με το άρθρο 5 παράγραφος 3 στοιχείο α) της οδηγίας 1999/13/ΕΚ. Παρακαλείσθε να παράσχετε κατάλογο των σχετικών εγκαταστάσεων και να αιτιολογήσετε, για καθεμία, την εγκριθείσα παρέκκλιση,
                           
                        
                              —
                           
                           
                              συνολικός αριθμός εγκαταστάσεων για τις οποίες έχει εγκριθεί παρέκκλιση σύμφωνα με το άρθρο 5 παράγραφος 3 στοιχείο β) της οδηγίας 1999/13/ΕΚ. Παρακαλείσθε να παράσχετε κατάλογο των σχετικών εγκαταστάσεων και να αιτιολογήσετε, για καθεμία, την εγκριθείσα παρέκκλιση.
                           
                        
            
                  2.2.
               
               
                  Για καθεμία από τις 20 δραστηριότητες του παραρτήματος II.A.1 και τις δραστηριότητες του παραρτήματος II.A.2 παρακαλείσθε να αναφέρετε πόσες εγκαταστάσεις καλυπτόμενες από την οδηγία 1999/13/ΕΚ εμπίπτουν στις κάτωθι κατηγορίες:
                  
                              —
                           
                           
                              συνολικός αριθμός νέων εγκαταστάσεων οι οποίες έχουν καταχωρισθεί/αδειοδοτηθεί σύμφωνα με την οδηγία 1999/13/ΕΚ κατά τη διάρκεια της περιόδου αναφοράς,
                           
                        
                              —
                           
                           
                              συνολικός αριθμός εγκαταστάσεων που έχουν υποστεί ουσιαστικές μετατροπές, οι οποίες έχουν καταχωρισθεί/αδειοδοτηθεί σύμφωνα με την οδηγία 1999/13/ΕΚ κατά τη διάρκεια της περιόδου αναφοράς.
                           
                        
            
                  2.3.
               
               
                  Παρακαλείσθε να αναφέρετε τον τρόπο με τον οποίο ο κατάλογος των καταχωρισμένων/αδειοδοτημένων εγκαταστάσεων και τα αποτελέσματα της παρακολούθησης των εκπομπών διατίθενται στο κοινό, σύμφωνα με το άρθρο 12 παράγραφος 1 και το άρθρο 12 παράγραφος 2 της οδηγίας 1999/13/ΕΚ. Σε περίπτωση που οι εν λόγω πληροφορίες διατίθενται στο κοινό μέσω διαδικτύου, να αναφερθεί η διεύθυνση URL. Εάν όχι, παρακαλείσθε να αναφέρετε τα στοιχεία επικοινωνίας με βάση τα οποία μπορούν να ζητηθούν οι πληροφορίες.
               
            3.   Υποκατάσταση
      
      Για καθεμιά από τις 20 δραστηριότητες του παραρτήματος II.A.1 και τις δραστηριότητες του παραρτήματος II.A.2 παρακαλείσθε να αναφέρετε ποιες από τις ακόλουθες ουσίες ή παρασκευάσματα χρησιμοποιούνται ακόμη στις 31 Δεκεμβρίου 2013 και σε τι (κατ’ εκτίμηση) ποσότητες (τόνους ετησίως): ουσίες ή μείγματα που λόγω της περιεκτικότητάς τους σε πτητικές οργανικές ενώσεις ταξινομούνται ως καρκινογόνες, μεταλλαξιογόνες ή τοξικές για την αναπαραγωγή βάσει του κανονισμού (ΕΚ) αριθ. 1272/2008 του Ευρωπαϊκού Κοινοβουλίου και του Συμβουλίου, της 16ης Δεκεμβρίου 2008, για την ταξινόμηση, την επισήμανση και τη συσκευασία των ουσιών και των μειγμάτων, και ως εκ τούτου φέρουν ή οφείλουν να φέρουν τις δηλώσεις επικινδυνότητας H340, H350, H350i, H360D ή H360F ή τις φράσεις κινδύνου R45, R46, R49, R60 ή R61.
      Παρακαλείσθε να αναφέρετε, εφόσον οι σχετικές πληροφορίες είναι διαθέσιμες, τις ουσίες χρησιμοποιώντας την οικεία ονομασία IUPAC και τον οικείο αριθμό CAS, και τα μείγματα χρησιμοποιώντας μια εμπορική ονομασία και αναφέροντας τις σχετικές ουσίες που περιέχουν.
      Παρακαλείσθε επίσης να επισυνάψετε κατάλογο των ουσιών που χρησιμοποιούνται ως υποκατάστατα των προαναφερόμενων ουσιών και μειγμάτων (προαιρετικά).
      4.   Παρακολούθηση
      
      Για καθεμιά από τις 20 δραστηριότητες του παραρτήματος II.A.1 και τις δραστηριότητες του παραρτήματος II.A.2 παρακαλείσθε να αναφέρετε για το 2012 τον αριθμό των εγκαταστάσεων οι οποίες παρακολουθούνται συνεχώς ως προς τη συμμόρφωσή τους σύμφωνα με το άρθρο 8 παράγραφος 2 της οδηγίας 1999/13/ΕΚ.
      5.   Συμμόρφωση
      
      Για καθεμιά από τις 20 δραστηριότητες του παραρτήματος II.A.1 και τις δραστηριότητες του παραρτήματος II.A.2 παρακαλείσθε να αναφέρετε τα ακόλουθα στοιχεία για το 2012:
      
                  —
               
               
                  Αριθμός φορέων εκμετάλλευσης που εντοπίστηκαν να έχουν παραβεί τις διατάξεις της οδηγίας 1999/13/ΕΚ:
                  
                              α)
                           
                           
                              διότι τα δεδομένα που αναφέρονται στο άρθρο 8 παράγραφος 1 της οδηγίας 1999/13/ΕΚ είτε δεν αποτέλεσαν αντικείμενο αναφοράς είτε δεν ήταν επαρκή, προκειμένου οι αρμόδιες αρχές να μπορέσουν να εξακριβώσουν τη συμμόρφωση·
                           
                        
                              β)
                           
                           
                              σχετικά με μη συμμόρφωση προς άλλες διατάξεις της οδηγίας 1999/13/ΕΚ, ιδίως προς τις διατάξεις του άρθρου 3 παράγραφος 2, του άρθρου 4 παράγραφος 2, του άρθρου 5, του άρθρου 8 παράγραφος 2 και του άρθρου 8 παράγραφος 3.
                           
                        
            
                  —
               
               
                  Αριθμός εγκαταστάσεων για τις οποίες ανεστάλη ή ανακλήθηκε από τις αρμόδιες αρχές η άδεια λόγω μη συμμόρφωσης σύμφωνα με το άρθρο 10 στοιχείο β) της οδηγίας 1999/13/ΕΚ.
               
            6.   Εκπομπές
      
      Παρακαλείσθε να αναφέρετε για καθεμία από τις 20 δραστηριότητες του παραρτήματος II.A.1 και τις δραστηριότητες του παραρτήματος II.A.2 τις εκπομπές πτητικών οργανικών ενώσεων σε τόνους το 2012. Παρακαλείσθε να αναφέρετε κατά πόσο ο αριθμός που κοινοποιείται βασίζεται σε μέτρηση, υπολογισμό ή/και εκτίμηση δεδομένων.
      7.   Εάν είναι δυνατόν, παρακαλείσθε να εκτιμήσετε:
      
      
                  —
               
               
                  το συνολικό προσωπικό (εθνικές, περιφερειακές, τοπικές αρχές) που συμμετέχει στην εφαρμογή και επιβολή της οδηγίας 1999/13/ΕΚ (προαιρετικά),
               
            
                  —
               
               
                  το συνολικό κόστος (ευρώ κατ’ έτος) που συνδέεται με αυτό για τις εν λόγω αρχές (προαιρετικά).
               
            8.   Άλλες παρατηρήσεις